11 in Kaapstad koelbloedig afgemaaiArgieffoto (Foto: SAPD, Facebook) Altesaam 11 mense is Vrydagaand in ŉ Kaapstadse voorstad doodgeskiet. Brig. Novela Potelwa, polisiewoordvoerder, het Saterdag gesê verskeie skietvoorvalle het in die Marikana- informele nedersetting in Nyanga plaasgevind. Volgens mediaberigte is vier mense in ŉ shebeen doodgeskiet toe onbekende verdagtes op hulle losgebrand het. Nóg vier mense is by ŉ plakkershut doodgeskiet en twee liggame is naby dié toneel, tussen plakkershutte, aangetref. Twee mense is tydens die skietvoorvalle beseer. Een van hulle is in die loop van die aand in ŉ hospitaal dood. ŉ Groot polisieteenwoordigheid is tans in die nedersetting om die situasie te monitor en die moorde te ondersoek. Niemand is nog in verband met die voorval in hegtenis geneem nie.